Lisa 3

TEHNILINE KIRJELDUS 

Autorongide ja haagisel roomiksõidukite pesulateenus

1.	ÜLDKIRJELDUS

	Seotud hanke eesmärk on tellida Harju maakonnas Lääne- Harju vallas Paldiski ja Ämari 	linnaku autorongide O3 ja O4 haagistega ning haagistel soomukite ning masinate 	pesulateenuse ja hooldustööde osutamine.

1.1.	Teenuse sihtrühm

Autorongid ning haagisel soomukid, masinad, traktorid jms.

1.2.	Hangitavad teenused, mida hankija võib soovida tellida:

Käsipesu (sise-/välipesu) ja lisateenused, mis on kirjeldatud punktis 2.

2.	HANGITAVATE TEENUSTE LÜHIKIRJELDUS

2.1.	Sõidukite pesu- ja hooldustööde kirjeldus:

2.1.1.	Veokite, masinate ja autorongide survepesu ja haagise sisepesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus);
•	survepesu survepesuriga.

2.1.2.	Veokite, masinate ja autorongide välimasinpesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus);
•	survepesu survepesuriga;
•	masinpesu;
•	vahatus vastavate vahatusainetega (pesuvaha, kuumvaha vms).

Tellija on teadlik, et välimasinpesu teostamine on raskendatud vilkuritega ja muu välise lisavarustusega sõidukitele, samuti ei ole võimalik välimasinpesu teostada 	pesutänava laiusgabariiti ületavatele sõidukitele.

2.1.3.	Tellijal on vajadusel õigus osta ka täiendavaid pesuteenuseid, mida antud loetelus ei ole nimetatud.
2.1.4.	Pesulateenuse kasutamiseks võib teenuse pakkuja väljastada hankijale magnetkaardid või muud teenuse kasutamist võimaldavad vahendid.

2.2.	Sõidukite liigitus ja mõõtmed

Teenuses kirjeldatud sõiduki liikide mõõtmed (pesula sissepääsu ja pesutänava sobilikkuse hindamiseks) on toodud Tabel 1.

Tabel 1. Sõidukite liigitus ja mõõtmed

Nimetus	Kirjeldus	Sõiduki maksimaalsed mõõtmed meetrites 
	
		Pikkus	Laius
(laius koos peeglitega)	Kõrgus	
Autorong (lubatud mõõtmetes*)	N2 või N3 kategooria mootorsõiduk haakes O kategooria haagisega	20,50	2,60 (laius koos peeglitega 3,00)	4,00	
Autorong (ületab mõõtmeid*)	N3 kategooria mootorsõiduk haakes O4 kategooria haagisega	24,00	3,60 (laius koos peeglitega 3,80)	4,40	
* Majandus- ja kommunikatsiooniministri 01.07.2011 määruse nr 42 „Mootorsõiduki ja selle haagise tehnonõuded ning nõuded varustusele“ tähenduses.	

3.	NÕUDED PERSONALILE

Töötajad, kes osalevad vahetult teenuse osutamisel, on töötervishoiu- ja tööohutusalaselt juhendatud vastavalt töötervishoiu ja tööohutuse seadusele.

4.	NÕUDED PESULALE

Pakkuja peab omama kas Keskkonnaameti luba või kohaliku vee-ettevõtte luba või siis esitab ta hankijale vastavasisulise põhjenduse, miks tal eelnimetatud lube vaja pole.

5.	KASUTATAVAD SEADMED JA MATERJALID

Teenuse pakkuja peab teenuse teostamiseks omama vastavaid tööruume ja seadmeid. Kõik töö tegemiseks vajalikud materjalid ja töövahendid tagab teenuse pakkuja ning need peavad olema arvestatud teenuse hinna sisse.

6.	KVALITEEDIKONTROLL

Teenust hinnatakse visuaalselt vahetult pärast teenuse osutamist. Mittevastavuse tuvastamisel tuleb teenuse pakkujal töö uuesti teostada oma vahendite arvelt.

7.	PAKKUMUSE ESITAMINE

Pakkumuse esitamiseks tuleb täita tabelis „Pakkumuse vorm“ kollased lahtrid numbriliste väärtustega. Oranžides lahtrite kuvatav arvväärtus arvutatakse automaatselt, kui sisestatud andmed on korrektsed.